ডু ইউ নৌ হোয়ার ইউর চিলড্রেন আর?

"ডু ইউ নৌ হোয়ার ইউর চিল্ড্রেন আর??" () — হল একটি প্রশ্ন যা ১৯৬০-এর দশকের শেষ থেকে ১৯৯০-এর দশকের শেষ পর্যন্ত মার্কিন টেলিভিশনে অভিভাবকদের জন্য একটি জনসচেতনতামূলক বার্তা (পিএসএ) হিসেবে ব্যবহৃত হত। ঘড়িতে সময়ের ঘোষণা সহ এই বাক্যটি সাধারণত সম্প্রচারকারী স্টেশনের রাতের শেষ দিকের সংবাদ অনুষ্ঠানের ভূমিকা হিসেবে ব্যবহৃত হত, সাধারণত রাত ১০টা বা ১১টার সময়।

ইতিহাস

যদিও এই বাক্যাংশটি উনিশ শতকের শুরুতেই সংবাদপত্রে প্রকাশিত হয়েছিল, একাধিক বড় শহরে নাবালকদের জন্য সান্ধ্য আইন জারির পর ১৯৬০-এর দশকের শুরুতে সম্প্রচারে এর ব্যবহার শুরু হয়।

১৯৬১ সালের শুরুতে ম্যাসাচুসেটস রাজ্যে রাতের কারফিউ প্রস্তাব করার সময়, ম্যাসাচুসেটসের রাজ্য সিনেটর উইলিয়াম এক্স. ওয়াল সমস্ত রেডিও এবং টেলিভিশন সম্প্রচারকদেরকে সম্প্রচারের সময় এই প্রশ্নটি জিজ্ঞাসা করার জন্য অনুরোধ করেছিলেন, যাতে পিতামাতারা তাদের সন্তানদের খোঁজখবর নেওয়ার কথা মনে রাখেন। এর প্রথম উল্লেখযোগ্য ব্যবহার হয়েছিল ১৯৬৪ সালে লস অ্যাঞ্জেলেসের KHJ-TV (১৯৮৯ সালের ডিসেম্বর থেকে KCAL-TV চ্যানেল ৯) দ্বারা, যারা রাতের ১০:০০টার স্টেশন বিরতির সময় বুথ ঘোষকদের দিয়ে প্রশ্নটি সম্প্রচার করাত। বাল্টিমোরে রাত ১০:৩০ মিনিটের কারফিউ চালু হওয়ার পর, WJZ-TV (চ্যানেল ১৩) শহরের মেয়র টমাস ডি'আলেসান্দ্রো তৃতীয়ের সাথে পরামর্শ করে রাত ১১:০০টায় এই ঘোষণাটি প্রচার করা শুরু করে।Thomas D'Alesandro III had proposed the curfew while still serving in Baltimore City Council; he became the mayor of Baltimore concurrent with WJZ-TV adopting the phrase. মিলওয়াকি টেলিভিশনে এই জনসচেতনতামূলক প্রচারণার ইতিবাচক সাড়া থেকে অনুপ্রাণিত হয়ে এর পর স্টেশনটি তরুণ প্রজন্মকে প্রভাবিত করা সমস্যাগুলো নিয়ে  ধারাবাহিক তথ্যচিত্র নির্মাণ করা শুরু করেছিল। WJZ-TV-এর মালিক ওয়েস্টিংহাউস ব্রডকাস্টিং দ্রুত এই বাক্যাংশটি তাদের মালিকানাধীন অন্যান্য স্টেশনগুলির জন্য গ্রহণ করেছিল, যার মধ্যে ছিল ফিলাডেলফিয়ার KYW-TV এবং বোস্টনের WBZ-TV।

এই ঘোষণাটি ব্যবহারকারী আরও দুটি উল্লেখযোগ্য স্টেশন ছিল নিউ ইয়র্ক শহরের WNEW-TV (চ্যানেল ৫) এবং নিউ ইয়র্কের বাফেলোর WKBW-TV। WNEW-TV শহরের ক্রমবর্ধমান অপরাধের প্রতিক্রিয়ায় ১৯৬৭ সালে WNEW-TV-এর বেতার প্রচারণার পরিচালক মেল এপস্টেইনের বলা এই বাক্যাংশটি ব্যবহার করা শুরু করে; স্টেশনটি (১৯৮৬ সাল থেকে WNYW নামে পরিচিত) এখনও এটি প্রতিদিন রাতে প্রচার করে। কোভিড-১৯ মহামারীর সময়, মানুষকে মহামারীর সময়ে বাড়িতে থাকতে উৎসাহিত করার জন্য ঘোষণাটি পরিবর্তন করে বলা হয়েছিল, "বাড়িতে থাকুন। নিরাপদে থাকুন। শক্তিশালী থাকুন। আমরা সবাই একসাথে এই পরিস্থিতির মোকাবিলা করছি।"

মার্কিন যুক্তরাষ্ট্রের বাইরে, ১৯৮০-এর দশকে নাইজেরীয় টেলিভিশন অথরিটির রাত ৯টার সংবাদের শুরুতে এটি ব্যবহৃত হত।

জনপ্রিয় সংস্কৃতিতে

এই জনসচেতনতামূলক বিজ্ঞাপনটি টাইম পত্রিকার "সেরা ১০টি জনসেবামূলক বিজ্ঞাপন" তালিকায় স্থান পেয়েছিল।

প্রায়শই এই বিজ্ঞাপনটির ব্যঙ্গ করা হত। এর একটি সংলাপ সিম্পসনস-এর "বার্ট আফটার ডার্ক" পর্বে ব্যবহৃত হয়েছিল, যেখানে হোমার সিম্পসন টেলিভিশনের দিকে তাকিয়ে উত্তর দেয়, "আমি তোমাকে গত রাতে বলেছিলাম – না!", এবং এটি ১৯৮৪ সালের চলচ্চিত্র রিপো ম্যান ও ১৯৯৯ সালের চলচ্চিত্র ২০০ সিগারেটস-এর ট্যাগলাইন হিসেবেও ব্যবহৃত হয়েছিল। সেই সময়ের এক্স-মেন কমিক্সে, মিউট্যান্ট-বিরোধী খলনায়কদের দ্বারা অর্থায়িত কাল্পনিক বিজ্ঞাপনগুলিতে জিজ্ঞাসা করা হতো, "আপনি কি জানেন আপনার সন্তানরা কী?"

মাইকেল জ্যাকসনের সংকলন অ্যালবাম এক্সস্কেপ, যা ২০১৪ সালে ওনার মরণোত্তর প্রকাশিত হয়, তাতে "ডু ইউ নো হোয়্যার ইয়োর চিলড্রেন আর" শিরোনামের একটি গান অন্তর্ভুক্ত রয়েছে। এটি মূলত জ্যাকসন ১৯৮৬ সালে তার "ব্যাড" সেশনের আগে রেকর্ড করেছিলেন এবং ২০১৩ থেকে ২০১৪ সালের মধ্যে এটি নতুন করে তৈরি করা হয়েছিল। এতে জ্যাকসন একজন অপ্রাপ্তবয়স্ক মেয়ের ঘটনা বর্ণনা করেন, যে শিশু যৌন নির্যাতন এবং অবহেলার শিকার হয়।

বহিঃসংযোগ
 জনসেবামূলক ঘোষণা - রাত ১০টা ডু ইউ নৌ হোয়ার ইউর চিল্ড্রেন আর?
  ডু ইউ নৌ হোয়ার ইউর চিল্ড্রেন আর? - ১৯৭৯ সালের জনসেবামূলক ঘোষণা - গ্রেস জোন্সের সাথে
ডু ইউ নৌ হোয়ার ইউর চিল্ড্রেন আর ?- ১৯৮৪ সালের জনসেবামূলক ঘোষণা - অ্যান্ডি ওয়ারহোলের সাথে
 FOX/WNYW's আর্ল মনরোর ১৯৮৬ সালের জনসেবামূলক ঘোষণা
 রাত ১১টা ডু ইউ নৌ হোয়ার ইউর চিল্ড্রেন আর ? -WKBW সংস্করণ, ১৯৮৮ সাল - কণ্ঠ দিয়েছেন টম জোলস
রাত ১১:০০ ডু ইউ নৌ হোয়ার ইউর চিল্ড্রেন আর ? - দ্য সিম্পসনস-এ প্রদর্শিত''
মাইকেল জ্যাকসন - ডু ইউ নৌ হোয়ার ইউর চিল্ড্রেন আর ? এক্সস্কেপ অ্যালবাম থেকে

তথ্যসূত্র

 টীকা 

বিষয়শ্রেণী:শিশু নিরাপত্তা
বিষয়শ্রেণী:নিউ ইয়র্ক শহরের সংস্কৃতি
বিষয়শ্রেণী:ইংরেজি বাক্যাংশ
বিষয়শ্রেণী:টেলিভিশনের উদ্ধৃতি
বিষয়শ্রেণী:১৯৬৪ সালের উদ্ধৃতি
বিষয়শ্রেণী:আমেরিকান বিজ্ঞাপনি স্লোগান